Abləziz Vəliyev

Abləziz Vəliyev (; ) — Krım tatar şairi, tərcüməçi, satirik, jurnalist və ictimai xadim; çoxsaylı şeir, mahnı və tərcümə müəllifi. Ümumilikdə onun 40-dan çox kitabı çap olunmuşdur. Krım Muxtar Respublikasının Əməkdar İncəsənət Xadimi (2010), B. Çoban-zadə adına mükafatı laureatı (2008), Krım Ədəbi Akademiyasının akademiki (1993), Ukrayna Milli Yazıçılar Birliyinin üzvü (1993), Ukrayna Milli Jurnalistlər Birliyinin üzvü (1993), Krım Tatar Qələm Klubunun vitse-prezidenti (1999), Krım, Türkiyə, Kiprdə Dünya Türk şeir festivallarının iştirakçısı.

 Bioqrafiyası 
25 oktyabrda (Vəliyevin özünün dediyinə görə 23 oktyabrda anadan olub) 1939-cu ildə Koz kəndində (indiki Solnennaya Dolina) Vəli Mustafayev və Əfifə Vəliyevanın ailəsində anadan olmuşdur.

1944-cü ildə dörd yaşında, anası ilə birlikdə Özbəkistan Sovet Sosialist Respublikası Səmərqənd vilayətinə sürgün edilir. Atası Böyük Vətən müharibəsi zamanı dünyasını dəyişir.

Məktəbdən çıxdıqdan sonra tibb fakültəsinin fledşer-mamaçılıq şöbəsinə daxil olur. Daşkənd tramvay və trolleybus trestinin tramvay parkında köməkçi işçi vəzifəsində çalışır. 1968-ci ildə Daşkənd Universitetinin Jurnalistika fakültəsini bitirir.

1962-ci ildən bəri müxtəlif dövrlərdə, o cümlədən milli dövri nəşrlərlə əməkdaşlıq edərək jurnalistikada işləyir. Daşkənd Tekstil Zavodunun ədəbi aparıcısı, redaksiya şöbəsinin müdiri, "Tükiməçilər səsi" ("Tekstil işçisinin səsi") qəzetinin məsul katibi, daha sonra 1969–1985-ci illərdə "Lenin Bayrağı" qəzeti redaksiyada işləyir.

Vətənə qayıtdıqdan sonra Simferopol şəhərində yaşayır. "Yanı Dunya" ("Yeni Dünya") qəzetinin redaktor müavini vəzifəsində çalışır. 1993-cü ildən 2001-ci ilədək "Krım" Dövlət Televiziya Şirkətinin redaktoru vəzifəsində çalışmışdır. 2001-ci ildən bəri Krım tatarlarının "Ha-ha-ha" satirik jurnalının baş redaktoru, 2002-ci ildən isə Krım Mühəndisliyi və Pedaqoji Universitetinin Krım tatarları və türk ədəbiyyatı kafedrasının baş müəllimidir.

 Ədəbiyyat 
 Али, Ш. Тюкенмез Ватан севгисинен (Къалемдешимиз Аблязиз Велиев 70 яшында) / Ш. Али // Янъы дюнья. — 2009. — Окт. 24. — С. 4–5.
 Аметова, Н. Миллий эдебиятымызнынъ инкишафына буюк иссе къошкъан языджы : [Aблязиз Велиевнинъ 70 йыллыгъы мунасебетинен субет] / Н. Аметова // Къырым. — 2009. — Окт. 24. — С. 4–5. : фото.
 Зейнетдинова, З. Неутомимый труженик пера : [ поэт, писатель, журналист Аблязиз Велиеве в канун 70-летнего юбилея] / З. Зейнетдинова // Голос Крыма. — 2009. — 23 окт. — С. 1, 7.
 Велиев, Аблязиз : Надо уметь смеяться над своими ошибками : [интервью с писателем] / бесед. Ф. Ваит // Полуостров. — 2009. — 30 окт.-5 нояб. — С. 13. : фото.

 İstinadlar 

Kateqoriya:SSRİ şairləri
Kateqoriya:SSRİ tərcüməçiləri
Kateqoriya:Ukrayna tərcüməçiləri
Kateqoriya:SSRİ jurnalistləri
Kateqoriya:Ukrayna jurnalistləri